तहलका के संपादक तरुण तेजपाल के सुप्रीम कोर्ट से जमानत मिलल
नई दिल्ली - आखिरकार तहलका के संस्थापक संपादक तरुण तेजपाल के जमानत मिलिए गईल।
बलात्कार के एगो मामला में आरोपी तहलका के पूर्व संपादक तरुण तेजपाल के सुप्रीम कोर्ट मंगलवार के राहत पहुंचावत जमानत दे देलस। ए जमानत में कोर्ट शर्त रखले बा कि उ ए मामला के गवाह लोगन के प्रभावीत करे के कोशिश ना करीहे।
सुप्रीम कोर्ट तरुण तेजपाल के जमानत के आदेश के संगे कुछ अवुरी शर्त भी रखलस, संगही कहलस कि, अगर एको शर्त के उलंघन भईल त तरुण तेजपाल के जमानत अपने आप रद्द हो जाई।
तरुण तेजपाल प अपना महिला सहकर्मी के संगे यौन छेड़छाड़ के आरोप बाटे।
एकरा से पहिले 19 मई के सुप्रीम कोर्ट तरुण तेजपाल के 3 सप्ताह खातिर अन्तरिम जमानत देले रहे। ओ समय तरुण के माई के देहांत भईल रहे अवुरी इ जमानत उनुकर क्रियाकर्म करे खातिर मिलल रहे। बाद में ए अन्तरिम जमानत के 27 जून तक बढ़ा दिहल रहे।
तरुण तेजपाल प पछिला साल गोवा के एगो फाइव स्टार होटल में अपना महिला सहकर्मी के संगे यौन छेड़छाड़ के आरोप बाटे अवुरी उ मामला में 6 महिना से जादा समय तक जेल में रह चुकल बाड़े।
एकरा से पहिले कई मौका प अदालत उनुका जमानत के अर्जी के खारिज क चुकल बिया, लेकिन आज मिलल जमानत से तरुण तेजपाल जरूर राहत महसूस करत होइहे।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva